  Майя Бывальцева Удмуртилэн шоркарысьтыз тужгес чебер азбаръёс вуоно арын интывылзэс утялтон-чебертон понна 7 миллион 50 сюрс манет быдтыны быгатозы. Сомында коньдон чакламын «Ижкар — сяськаясь кар 2016» вожвылъяськонлэн куинь ӧръёсызъя вормисьёслы, ивортэ карлэн нимлыко сайтэз. Вожвылъяськон мыноз 1-тӥ инвожоысен 1-тӥ куарусёнозь. Куриськонъёсты куто 31-тӥ пӧсьтолэзёзь. «Устоез палисадник», «Устоез предприятие, огазеяськон», «Устоез азбар» номинациос борды туэ эшшо одӥгез ватсаськиз на — «Коньдэт удысысь устоез ужъюрт». Йылпумъянъёс лэсьтозы ёросъёсысь радъясь комитетъёс. Соос котькуд ӧръя куинь вормисьёсты нималозы. «Устоез азбар» ӧръя вормисьёслы чакламын: 1-тӥ инты — 500 сюрс манет; 2-тӥ инты — 300 сюрс манет; 3-тӥ инты — 200 сюрс манет. «Устоез палисадник» ӧръя: 1-тӥ инты — 30 сюрс манет; 2-тӥ инты — 20 сюрс манет; 3-тӥ инты — 10 сюрс манет. «Коньдэт удысысь устоез ужъюрт» ӧръя: 1-тӥ инты — 200 сюрс манет; 2-тӥ инты — 100 сюрс манет; 3-тӥ инты — 50 сюрс манет. Тегъёс: Мерлык Ижкар Удмуртия гужем утялтон-чебертон  